MAJ

Radio Ognjišče vabi na romanje k svetemu patru Piju in južno Italijo. Romanje bo od 13. do 17. maja. Prijave sprejema agencija Aritours na številki: 02 252 16 19. Program romanja je na radijski spletni strani.

Četrtek, 7. maj 2026

Društvo sv. Jakoba Kamnik vabi na predavanje prof. dr. Aleša Mavra z naslovom Zakaj je novo leto sredi zime, v katerem bo spregovoril o zgodovinskih zanimivostih, ki so povezane z oblikovanjem sodobnega koledarja. Predavanje bo v četrtek, 7. maja, ob 19.45 v dvorani Frančiškanskega samostana v Kamniku.

Teološka fakulteta vabi k predavanju doktorice Mateje Pevec Rozman z naslovom Sprava kot izziv in priložnost, ki bo v okviru Duhovne akademije v četrtek, 7. maja, ob 18. uri v veliki dvorani na Teološki fakulteti v Ljubljani. Vpisani v program Duhovne akademije lahko prisluhnete predavanju tudi preko zooma.

Petek, 8. maja 2026

Mariborska stolna župnija vabi na koncert Pihalnega orkestra Prostovoljnih gasilcev iz nemškega Marburga, ki bo v petek, 8. maja, ob 19.30 v mariborski stolnici.

Sobota, 9. maj 2026

Zavod ŽIV!M vabi na Spominsko sveto mašo za ozdravljenje po izgubi otroka, ki bo v soboto, 9. maja,ob 13.00 na Brezjah. Sv. maša je namenjena staršem, ki žalujejo po izgubi otroka v spontanem splavu, umetnem splavu, izven maternični nosečnosti, nesreči, bolezni, samomoru, mrtvorojenem otroku, smrt po operaciji ali druge izgube.

Župnija Zgornja Polskava vabi v soboto, 9. maja, na praznovanje 80-letnice prihoda milostne podobe Marije Pomagaj. Ob 16.00 uri bo sv. mašo darovalljubljanski nadškof metropolit Stanislav Zore.

Društvo katoliških pedagogov Slovenije vabi k sveti maši za domovino, ki bo v soboto, 9. maja, ob 16h v ljubljanski stolnici. Po maši bo molitev rožnega venca za domovino.

Nedelja, 10. maj 2026

Župnija Ljubljana-sveti Jakob vabi v nedeljo, 10. maja, k sveti maši ob 18.30. Sodelovala bo Vokalna skupina Aurora iz Ljubljane.

Župnija Polzela vabi v nedeljo, 10. maja, ob 17. uri na slavilno karizmatično srečanje Maranatha za ozdravljenje v moči Svetega Duha, ki ga bo vodil Vlado Bizjak.

Ponedeljek, 11. maj 2026

Združenje Delavnic molitve in življenja organizira Tečaj za zakonce, ki bo potekal v Celju. Prvo srečanje zakoncev, ki že dlje časa živijo v zakonski zvezi in tudi parov, ki živijo v izvenzakonski zvezi, bo v ponedeljek, 11. maja, ob 19.00 v kapucinskem samostanu.

Društvo katoliških pedagogov vabi k sveti maši za potrebe vzgoje, ki bo v ponedeljek, 11. maja, ob 19h v kapeli sv. Maksimiljana Kolbeja pri minoritih na Trubarjevi ulici 80 v Ljubljani. Maševal bo provincial minoritov p. Milan Kos.

Sreda, 13. maj 2026

Na osmem koncertu Sakralnega abonmaja boste poslušali glasbo iz srednjeveške glasbene zbirke Cantígas de Santa Maria. Marijine pesmi bo poustvaril ansambel za zgodnjo glasbo AUDITE!. Koncert bo v sredo, 13. maja , ob 19.30 v uršulinski cerkvi Sv. Trojice v Ljubljani. Vstopnine ni.

Sobota, 16. maj 2026

V soboto, 16. maja, vabljeni na SLOVESNOST V SPOMIN NA ŽRTVE KOMUNISTIČNEGA NASILJA Z NASLOVOM KER SMO LJUDJE. Slovesnost bo ob 21. uri na Trg republike v Ljubljani.

Mariborska stolna župnija vabi na koncert Marijinih pesmi v izvedbi Tržaškega vokalnega kvarteta, ki bo v soboto, 16. maja ob 19.30 v mariborski stolnici.

Vstop na koncert prost.

Nedelja, 17. maj 2026

Frančiškani z Brezij vabijo v nedeljo, 17. maja, k sveti maši ob 10. uri, ki bo darovana ob 30. obletnici obiska sv. papeža sv. Janeza Pavla. Maševal bo p.Ciril Božič.

Ljubljanski nadškof metropolit Stanislav Zore vabi k sveti maši ob 30. obletnici obiska sv. papeža sv. Janeza Pavla, ki bo v nedeljo, 17. maja, ob 16.00 v ljubljanski stolnici.

Torek, 19. maj 2026

Dom sveti Jožef Celje vabi na predavanje: Cerkev in zakramenti – srečanje z Bogom v vsakdanjem življenju, ki bo v torek, 19. maja ob 19.00. Predaval bo lazarist Jože Planinšek.

Sreda, 20. maj 2026

Dom sveti Jožef Celje vabi na DAN ODPRTIH VRAT DOMA SV. JOŽEF, ki bo v sredo, 20. maja, od 16:00 naprej.

Nedelja, 24. maj 2026

Na Binkoštni praznik in in na god Marije Pomagaj, v nedeljo, 24. maja, bo ob 16. uri v cerkvi Marije Vnebovzete pri Novi Štifti duhovno-literarno srečanje s predstavitvijo petnajste pesniške zbirke Stanke Mihelič z naslovom Ravnokar sem mislil nate.

JULIJ

Slovenci se bomo osemnajstič pridružili romanju vLURD z UNITALSI iz Gorice od 15. do 21. julija z avtobusom ali pa zletalom od 16. do 20. julija. Na romanje ste vabljeni starejši, bolniki, invalidi, zdravstveni delavci, pomočniki in zdravi romarji. Z romarjibo romal nadškof Marjan Turnšek. Informacije in prijave sprejema lurški kaplan Miro Šlibar na telefonu 031 613 378 ali po elektronski pošti: miro.slibar@rkc.si

BOLNIŠKA ŽUPNIJA LJUBLJANA

Bolniška župnija Ljubljana sporoča, da so svete maše v kapeli Povišanja svetega Križa v Kliničnem centru od ponedeljka do petka ob 19.30.

Ob torkih, četrtkih in petkih je ob 10.00 dopoldan sveta maša v kapeli Marije, zdravje bolnikov na Onkološkem inštitutu. Ob sobotah ob 15. uri pa v Bolnišnici dr. Petra Držaja v Šiški.